
Naslov: Posebna ponudba za obiskovalce Melanijine Sevnice

Napoved za voditelja:

V Sevnici so ta konec tedna pripravili Dneve odprtih vrat. Da so se zanje odločili ravno v tem času seveda ni naključje, saj so vedeli, da bo zanimanja za njihov kraj ravno danes, ko bo prisegel novi ameriški predsednik Donald Trump največje. Tudi doslej je Sevnica, kjer je svojo mladost preživela prva prva dama ZDA, ki ni rojena Američanka, Melanija Trump, rojena Knavs, bila oblegana z novinarji iz vsega sveta, v zadnjem času pa tudi organizatorji turističnih potovanj, ki si v tej destinaciji nadejajo nov vir zaslužka.

H1: V Sevnici so predstavili posebno kolekcijo izdelkov – First lady in Visit Sevnica
H2: Za vodene oglede po poteh Melanije so že usposobili prve vodiče

H3: Pričakujejo povečan obisk turistov, predvsem tujih

T- Iz Sevnice GORAN ROVAN /

X- Snemalec in montažer Damir Vincelj /

V Sevnici se pripravljajo, da bo njihov kraj zaradi Melanije poleg novinarjev obiskalo več turistov. Zato so zanje pripravili poseben program ogleda.
T- ROK PETANČIČ /
X- oskrbnik gradu Sevnica /

»V osnovi pokažemo mesto Sevnica, center mesta, tudi točke, ki so povezane z življenjem Melanije v času, ko je tu živela pri nas v Sevnici, to je območje, kjer je njena rojstna hiša, območje, kjer je živela v bloku, potem Zdravstveni dom, za katerega je tudi prispevala donacijo in pa osnovno šolo.«
Danes so obiskovalcem prvič razkrili tudi pestro paleto butičnih izdelkov, ki so jih pripravili izbrani ponudniki.
T- MOJCA PERNOVŠEK /
X- direktorica KŠTM Sevnica /

»Razvili smo dve blagovni znamki - Visit Sevnica, gre bolj za promocijske izdelke, takšne da jih odneseš domov, da jih tudi uporabiš. Druga pa je blagovna znamka First lady. V tej blagovni znamki smo pa želeli povezati produkte, ki majo nekako zgodbo, al pa sedež v občini.«
Tu gre od posebne polnitve štirih modrih frankinj združenih v eno, sevniške salame do čokoladic in čajev. Te so imeli danes prvič priložnost spoznati tudi številni novinarji.
T- BORIS KAVIČ /
X- snemalec novinarske agencije Reuters /

Izjava v hrvaščini, potreben prevod in RP!
Zaradi vse večje medijske pozornosti v Sevnici pričakujejo tudi kakšno drugo korist.
T- SREČKO OCVIRK /
X- župan občine Sevnica /

»Bit prisoten v vseh svetovnih medijih mislim, da je velika priložnost in pričakujemo povečan turističen obisk, prepoznavnost Sevnice in gospodarskih družb iz Sevnice pa mislim, da je že tudi pozitivna spodbuda in za prihodnje delo naših podjetij.« 
Največ si seveda obetajo od obiska turistov. Prve večje skupine pričakujejo v Sevnici že spomladi in upajo, da jih bo vsako leto več.
